b"\n_START_ARTICLE_\nFort Astoria\n_START_PARAGRAPH_\nFort Astoria (ogs\xc3\xa5 kalt Fort George) var den prim\xc3\xa6re stasjonen for pelshandel for John Jacob Astors selskap Pacific Fur Company (PFC). En maritim kontingent av PFC-mannskap ble sendt dit ombord skipet Tonquin, mens et annet reisef\xc3\xb8lge dro over fjell og land fra St. Louis. Denne sistnevnte gruppen ble i ettertid kjent som Astorekspedisjonen (Astor Expedition). _NEWLINE_Fortet ble bygd ved munningen av Columbia River i 1811, og var den f\xc3\xb8rste amerikanskeide bosetting ved Stillehavskysten. _NEWLINE_North West Company (NWC) kj\xc3\xb8pte ut PFC i 1813, og disse omfattet Fort Astoria. De gav stedet det nye navn Fort George og tok det i bruk som hovedkvarter for sin virksomhet helt i vest, prim\xc3\xa6rt for Colombia-vassdraget. I 1821 inkorporerte Hudson's Bay Company Fort George i sitt nettverk av handelsstasjoner da det absorberte NWC. \xc3\x85pningen av Fort Vancouver i 1825 var ment for \xc3\xa5 muliggj\xc3\xb8re en flytting av hovedkvarteret til bedre beliggenhet. Fort George ble oppgitt i 1825, men det ble gjen\xc3\xa5pnet senere det det ble mer av sj\xc3\xb8farende handelsvirksomhet."